Eve, Kristiina, mina.    6:34, 94 koht 132 lõpetanud võistkonna seas. Võitja aeg oli 4:08.    Läks hästi. Suuri orienteerumis-vigu ei teinud,  kulgesime algusest lõpuni ühtlases tempos, lisaülesanded tegime hästi. Mina võtsin punkte, aga tegelikult olime kogu aeg koos, eelmise xdreami "punkt on kanuust pool kilomeetrit eemal - üks jookseb ja kaks ootavad" hetki ei tekkinud.    Kus kaotasime:  Kanuu juhtimine etapi esimesel poolel maksis meile päris palju - käisime servast serva ja kaotasime pidurdamise & kokkupõrgete peale palju aega. Siis võtsin mina tüüri endale ja kanuu hakkas kohe liikuma :)  Orienteerudes tegime paar  paariminutilist kala.  Rattaetapi lõpus kukkusin - pedaal käis vastu teerööbast. Lendasin risti teele. Aga kruvisin tagajooksu uuesti alla ja sõitsin edasi.    Lisaülesanded - Krissu lõi hästi jalgpalli, mina lahendasin maleülesande ära. Oleks võinud rohkem olla neid.